Օլուենին փնտրելիս

Օլուենին փնտրելիս (ռուս.՝ В поисках Олуэн), մուլտիպլիկացիոն ֆիլմ, որը նկարահանվել է 1990 թվականին, ռեժիսոր Վալերի Ուգարովի կողմից: «Սոյուզմուլտֆիլմ»-ի համատեղ աշխատանքն է` «Սովինտերֆեստ» և «Մենտա Փրոդակշաս» HTV, E4S-ի մասնակցությամբ:
Մուլտֆիլմը նկարահանվել է ըստ կելտական ֆոկլորային հեքիաթների «Մաբինոգիոն» ժողովածուի:


== Սյուժե ==
Կիլուխը Ուելսի թագավորի որդին էր: Երբ նրա մայրը` թագուհին, մահանում է, հայրը նորից է ամուսնանում: Խորթ մայրը տղային սարսափելի սիրային անեծք է տալիս. նա հանգիստ չի ունենան, քանի դեռ չի գտել գեղեցիկ Օլուենին` հսկա Իզբադադենի աղջկան: Հսկան սպանում է իր դստեր ձեռքը խնդրող բոլորին, քանի որ նրան կանխագուշակվել էր, որ նա կմեռնի իր դստեր հարսանիքի օրը: Կիլուխը որոշում է դիմել Արթուր թագավորի օգնությանը, և վերջինս ուղարկում է իր երկու ասպետներին, որպեսզի օգնեն Կիլուխին: Նրանք երկար ժամանակ որոնում են և վերջապես հեռավոր լեռնային դաշտավայրում գտնում են հսկային և նրա դստերը: Կիլուխը տեսնում է գեղեցիկ Օլուենին, զրուցում աղջկա հետ և գնում հոր մոտ, որպեսզի խնդրի նրա ձեռքը: Հսկան առաջադրում է մի քանի գրեթե անիրականանալի, որոնք Կիլուխը պետք է իրականացնի մինչև հարսանիքը: Կիլուխն ստիպված էր լքված դաշտում գտնել և հավաքել կտավատի չհասունացած սերմեր, նորից ցանել դրանք, աճեցնել կտավատ և դրա կտորով գործել սպիտակ հարսանեկան քող Օլուենի համար: Որպեսզի սափրի հսկային աղջկա հարսանիքից առաջ, նա պետք է գտներ կախարդական մկրատ, ածելի և սանր, որոնք իր մոտ էր պահում վայրի վարազը, որն աշխարհի ամենաարյունարբու կենդանի է: Իսկ նրան հնարավոր չէ որսալ առանց աշխարհի լավագույն որսորդ Մաբոնի, որը տարիներ առաջ անհետ կորել է: Եվ հսկայի մորուքը սափրելու համար այն պետք է սև կախարդի արյունով փափկեցնել, իսկ կախարդն ապրում է մահվան հովտում: Եթե Կիլուխը այս ամենը անի, ապա որպես իր կին կստանա Օլուենին, իսկ եթե նա չկարողանա, ապա կմեռնի:
Կիլուխը նորից խորհրդի համար դիմում է Արթուր թագավորին և ամեն ինչ պատմում է նրան ու ասպետներին: Միայն ուժերը համատեղելով հնարավոր է դառնում կատարել այս բարդ առաջադրանքները: Արթուր թագավորն օրհնում է Կիլուխին և Օլուենին և մաղթում երկար, երջանիկ և ուրախ կյանք:


== Հեղինակներ ==
Սցենարի հեղինակ` Գվին Թոմաս
Կինոռեժիսոր` Վալերի Ուգարով
Բեմադրող նկարիչներ` Իգոր Օլեյնիկով, Լև Եվզովիչ, Մարգարետ Ջոունս
Կոմպոզիտոր` Վլադիմիր Մարտինով
Երաժշտության կատարող` Իգոր Նազարուկ
Անիմատորներ` Վալերի Ուգարով, Յուրի Կուլակով, Կոլին Ուայթ, Նէվիլ Էսթլի, Անդրեյ Սմիրնով, Ալեքսանդր Մարկելով
Կինոօպերատոր` Մայքլ Սատոն
Կինոօպերատորի օգնականներ` Բիլ Ռոբերտս
Հնչյունային օպերատորներ` Լոուրենս Ահերն, Վլադիմիր Կուտուզով
Հնչյունային ինժեներներ` Եվգենի Նեկրասով, Գենադի Պապին
Դերերը հնչյունավորել են` Վեսևոլոդ Լարիոնով, Նինա Զոտկինա, Լև Շաբարին, Եֆիմ Կացիրով
Նկարիչներ` Եվգենյա Ցանևա, Գենադի Մորոզով, Նատալյա Տուրիգինա, Աննա Յագուժինսկայա, Սառա Ուիլկի, Օլգա Գրիշանովա, Յուլյա Բարանովա
Մոնտաժը` Ռիչարդ Բրեդլիի
Մոնտաժող` Մարգարիտա Միխեևա
Ռեժիսորի օգնական` Իրինա Լիտովսկայա
Խմբագիրներ` Ելենա Նիկիտկինա, Ուին Ջորս
Ռուսերեն տեքստի հեղինակ` Վիկտր Սլավկին
Գլխավոր խմբագիր` Էլիզավետա Բաբախինա
Պրոդյուսեր` Լուիզա Ջոնս
Նկարահանող խմբի ղեկավար` Նինա Սուչկովա, Մայքլ Սատտոն


== Պարգևներ ==
«Օլուենին փնտրելիս» մուլտֆիլմն Անսիի անիմացիոն կինոյի միջազգային փառատոնին արժանացել է լավագույն հեռուստատեսային ֆիլմ մրցանակին (1991 թվական):


== Ծանոթագրություններ ==


== Արտաքին հղումներ ==
«В поисках Олуэн» մուլտֆիլմը «Անիմատոր.ռու» կայքում
«В поисках Олуэн» «Հայրենական կինոյի հանրագիտարան» կայքում